CELEX: 32006R1445
Language: lt
Date: 2006-09-29 00:00:00
Title: 2006 m. rugsėjo 29 d. Komisijos reglamentas (EB) Nr. 1445/2006, iš dalies keičiantis Reglamentą (EB) Nr. 1200/2005 dėl leidimo naudoti pašarų priedą Bacillus cereus var. toyoi , priklausantį mikroorganizmų grupei   (Tekstas svarbus EEE)

30.9.2006   
            
            
               LT
            
            
               Europos Sąjungos oficialusis leidinys
            
            
               L 271/22
            
         
      KOMISIJOS REGLAMENTAS (EB) Nr. 1445/2006
   2006 m. rugsėjo 29 d.
   iš dalies keičiantis Reglamentą (EB) Nr. 1200/2005 dėl leidimo naudoti pašarų priedą Bacillus cereus var. toyoi, priklausantį mikroorganizmų grupei
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatytas leidimas dėl priedų, skirtų naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Vadovaujantis Tarybos direktyva 70/524/EEB (2), Komisijos reglamentu (EB) Nr. 1200/2005 (3) buvo leista neribotą laiką naudoti mikroorganizmų grupei priskiriamą preparatą Bacillus cereus var. toyoi (NCIMB 40112/CNCM I-1012) kaip pašarų priedą mėsiniams viščiukams ir penimiems triušiams maitinti. Vėliau šis priedas, kaip naudojamas produktas, buvo įtrauktas į Bendrijos pašarų priedų registrą pagal Reglamento (EB) Nr. 1831/2003 10 straipsnį.
            
         
               (3)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas dėl leidimo naudoti šį preparatą dalinio pakeitimo, kad būtų galima jį naudoti mėsinių viščiukų pašaruose, kurių sudėtyje yra šių kokciodiostatų: diklazurilo (Clinacox 0,5 % ir Clinacox 0,2 %), narazino-nikarbazino (Maxiban G160) ir amonio maduramicino (Cygro 1 %). Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (4)
            
            
               Europos maisto saugos tarnyba (toliau – tarnyba) 2005 m. lapkričio 5 d. nuomonėje padarė išvadą, kad nustatytas priedo Bacillus cereus var. toyoi (NCIMB 40112/CNCM I-1012) suderinamumas su diklazurilu (Clinacox 0,5 % ir Clinacox 0,2 %), narazinu-nikarbazinu (Maxiban G160) ir amonio maduramicinu (Cygro 1 %) (4). Tarnybos nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003.
            
         
               (5)
            
            
               To preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų sąlygų.
            
         
               (6)
            
            
               Todėl Reglamentas (EB) Nr. 1200/2005 turėtų būti atitinkamai iš dalies pakeistas.
            
         
               (7)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1200/2005 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugsėjo 29 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 270, 1970 12 14, p. 1. Direktyva, panaikinta Reglamentu (EB) Nr. 1831/2003.
   
      (3)  OL L 195, 2005 7 27, p. 6.
   
      (4)  Priedų ir produktų arba medžiagų, naudojamų gyvūnų pašarams, mokslinio komiteto nuomonėje dėl leidimo naudoti mikroorganizmo preparatą Bacillus cereus var. toyoi (NCIMB 40112/CNCM I-1012) (Toyocerin®) pakeitimo buvo leista jį naudoti kaip pašarų priedą pagal Tarybos direktyvą 70/524/EEB. Priimta 2005 m. lapkričio 30 d.EFSA leidinys (2005) 288, 1–7.
   
      PRIEDAS
      Reglamento (EB) Nr. 1200/2005 II priedo įrašas E 1701, Bacillus cereus var. toyoi (NCIMB 40112/CNCM I-1012), pakeičiamas taip:
      
         
                     EB Nr.
                  
                  
                     Priedas
                  
                  
                     Cheminė formulė, aprašymas
                  
                  
                     Gyvūno rūšis arba kategorija
                  
                  
                     Didžiausias amžius
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     Kolonijas sudarančio vieneto (KSV)/kg visaverčio pašaro
                  
               
                     Mikroorganizmai
                  
               
                     „E 1701
                  
                  
                     
                        Bacillus cereus var. toyoi
                     
                     NCIMB 40112/CNCM I-1012
                  
                  
                     
                        Bacillus cereus var. toyoi preparatas, kurio sudėtyje yra mažiausiai: 1 × 1010 KSV/g priedo
                  
                  
                     Penimi triušiai
                  
                  
                     —
                  
                  
                     0,1 × 109
                     
                  
                  
                     5 × 109
                     
                  
                  
                     Priedo ir premikso naudojimo instrukcijose nurodyti laikymo temperatūrą, laiką ir stabilumą.
                     Gali būti naudojamas kombinuotuose pašaruose, kurių sudėtyje yra leidžiamų kokciodiostatų: robenidino, natrio salinomicino.
                  
                  
                     Neribotam laikui
                  
               
                     Mėsiniai viščiukai
                  
                  
                     —
                  
                  
                     0,2 × 109
                     
                  
                  
                     1 × 109
                     
                  
                  
                     Priedo ir premikso naudojimo instrukcijose nurodyti laikymo temperatūrą, laiką ir stabilumą.
                     Gali būti naudojamas kombinuotuose pašaruose, kurių sudėtyje yra leidžiamų kokciodiostatų: natrio monenzino, lasalocido natrio druskos, natrio salinomicino, dekoginato, robenidino, narazino, halofuginono, diklazurilo, narazino arba nikarbazino, amonio maduramicino.
                  
                  
                     Neribotam laikui“